नई दिल्ली। हाल ही में जम्मू कश्मीर के शोपियां में पत्थरबाजों पर सेना द्वारा की गई गोलीबारी को लेकर सेना के खिलाफ दर्ज की गई एफआईआर के मामले में भाजपा नेता और राज्यसभा सांसद सुब्रमण्यम स्वामी ने रक्षामंत्री निर्मला सीतारमण पर सवाल खड़े कर दिए हैं। यह पहली बार नहीं है जब सुब्रमण्यम स्वामी ने पार्टी के ही किसी नेता को निशाने पर लिया है। रक्षामंत्री द्वारा जम्मू कश्मीर की सीएम महबूबा मुफ्ती के बयान का खंडन किए जाने पर सुब्रमण्यम स्वामी ने आलोचना की है।